open-index/open-wikipedia-markdown huggingface dataset:
কালীঘাট–ফলতা রেল

thumb|কালীঘাট–ফলতা রেল

**কালীঘাট–ফলতা রেল** (কেএফআর) বিংশ শতাব্দীর প্রথম ভাগে ম্যাকলেওড অ্যান্ড কোম্পানি নির্মিত চারটি রেললাইনের অন্যতম। উক্ত কোম্পানি লন্ডন-ভিত্তিক ম্যাকলেওড রাসেল অ্যান্ড কোম্পানি লিমিটেডের এক সহায়ক সংস্থা ছিল। কলকাতা নগরীর অভ্যন্তরস্থ ও পারিপার্শ্বিক অনুন্নত অঞ্চলগুলির যোগাযোগ ব্যবস্থাকে উন্নত করে তোলার লক্ষ্যে এই লাইনগুলি স্থাপিত হয়। এই লাইনে চলাচলকারী ট্রেনগুলি ম্যাকলেওড লাইট রেলওয়েজ নামে একটি কোম্পানি দ্বারা পরিচালিত হত। কেএফআর ছাড়াও আহমেদপুর-কাটোয়া, বর্ধমান-কাটোয়া ও বাঁকুড়া-দামোদর উপত্যকা লাইনেও এই কোম্পানি রেল পরিবহনের সঙ্গে যুক্ত ছিল।

২৬.৯৫ মাইল দীর্ঘ কেএফআর লাইনের উদ্বোধন হয় ১৯১৭ সালের ২৮ মে। প্রথমদিকে বেহালার ঘোলশাপুর থেকে ফলতা পর্যন্ত এই লাইন প্রসারিত ছিল। পরে মাঝেরহাট পর্যন্ত এর ০.৯২ মাইলের সম্প্রসারিত অংশের উদ্বোধন হয় ১৯২০ সালের ৭ মে। এই রেলপথের লাইনে ব্যবহৃত হয়েছিল একটি ২'৬" গেজ রেলওয়ে ট্র্যাক।

ভারতে কেএফআর লাইনেই সর্বপ্রথম ব্যবহৃত হয়েছিল তিনটি নবতম ২-৬-২ সাইড ট্যাঙ্ক একে১৬ লোকোমোটিভের একটি। ইংল্যান্ডের স্ট্যাফোর্ডের দ্য ক্যাসল ইঞ্জিন ওয়ার্কস ১৯১৬ সালের নভেম্বরে এই লোকোমোটিভ নির্মাণ করেছিলেন। ১৯১৭ সালের ফেব্রুয়ারি মাসে সেগুলি কেএফআর-এর পরিষেবায় নিযুক্ত হয়। ‘একে’ (AK) বলতে বোঝাত ‘আহমেদপুর-কাটোয়া’। এই ইঞ্জিনগুলি ‘ডেল্টা ক্লাস’ ইঞ্জিন নামেও পরিচিত ছিল। কারণ সবার আগে ইজিপ্সিয়ান ডেল্টা রেলওয়ে এদের অর্ডার দেয়। যদিও ভারতেই এগুলি অধিক সাফল্য লাভ করেছিল। এই সাফল্যের কারণে পরবর্তী বছরগুলিতে এইরকম আরও অনেক লোকোমোটিভ অর্ডার দেওয়া হয়। শেষ অর্ডারটি দেওয়া হয়েছিল ১৯৫৩ সালে। ১৯১৬ সালে ব্যাগনাল লোকোমোটিভের তৈরি করা এমন একটি ইঞ্জিন আজও যুক্তরাজ্যের ফিলিস রাম্পটন ট্রাস্ট-এ সংরক্ষিত আছে।.

স্বাধীনতার কয়েক বছর পর এই রেলওয়ের ব্রিটিশ মালিক ম্যাকলেওড ভারত থেকে ব্যবসা গুটিয়ে নিলে ১৯৫৭ সালে কালীঘাট ফলতা লাইনটি বন্ধ হয়ে যায়। নবনির্বাচিত ভারত ও পশ্চিমবঙ্গ সরকার এই রেলওয়ের কলকাতা শহরমধ্যস্থ জমি পুনরুদ্ধার করে নেন। যে পথে শহরে এই রেলওয়ের ট্র্যাক প্রসারিত ছিল আজ সেখানে একটি রাস্তা নির্মিত হয়েছে। এই রাস্তাটিই বেহালার জেমস লঙ সরণি।

## বহিঃসংযোগ
* A classic travelogue on the McLeod lines

## আরও দেখুন
* বেহালা (অঞ্চল)
* মার্টিন’স লাইট রেলওয়েজ

## তথ্যসূত্র

বিষয়শ্রেণী:কলকাতার রেল পরিবহন
বিষয়শ্রেণী:কলকাতার ইতিহাস
চাণক অন্নপূর্ণা মন্দির

**চাণক অন্নপূর্ণা মন্দির** পশ্চিমবঙ্গের উত্তর ২৪ পরগনা জেলার ব্যারাকপুর-টিটাগড় অঞ্চলের একটি সুপ্রসিদ্ধ অন্নপূর্ণা মন্দির। ১৮৭৫ সালে প্রতিষ্ঠিত এই মন্দিরটির স্থাপত্য দক্ষিণেশ্বর কালীবাড়ির অনুরূপ হওয়ার লোকমুখে এটি *দ্বিতীয় দক্ষিণেশ্বর* নামে পরিচিত। এই মন্দিরের প্রতিষ্ঠাতা ছিলেন জগদম্বা দেবী। মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। ব্যারাকপুর-টিটাগড় অঞ্চলের প্রাচীন নাম চাণক; সেই সূত্রে এই মন্দিরটি চাণক মন্দির নামে পরিচিত।

## ইতিহাস

মন্দিরের প্রতিষ্ঠাতা জগদম্বা দেবী ছিলেন দক্ষিণেশ্বর কালীবাড়ির প্রতিষ্ঠাতা রাণী রাসমণির কণিষ্ঠা কন্যা। মন্দিরের নিকটবর্তী প্রাচীন ঘাটটিতে জগদম্বা দেবী প্রথম এসেছিলেন ১৮৭১-৭২ সালে। জগদম্বা দেবীর স্বামী মথুরানাথ বিশ্বাস ইস্ট ইন্ডিয়া কোম্পানির তৎকালীন চিফ ইঞ্জিনিয়ার সি বি স্লেওয়ার্টের এস্টেটের জমি থেকে বর্তমান মন্দিরের ভূখণ্ডটি তার চার পুত্রের নামে ক্রয় করেন। মথুরবাবুর মৃত্যুর পর জগদম্বা দেবী পুত্রদের কাছ থেকে দানপত্রের মাধ্যমে সেবাইতরূপে এই জমির উত্তরাধিকারিণী হন। এই জমিতে একটি মন্দির প্রতিষ্ঠা করতে চাইলে রামকৃষ্ণ পরমহংস তার ইচ্ছায় সম্মতি জ্ঞাপন করেন। তারপর অক্লান্ত পরিশ্রম, নিষ্ঠা ও অর্থব্যয়ে নির্মিত এই মন্দিরে দেবীপ্রতিষ্ঠা হয় ১৮৭৫ সালের ১২ এপ্রিল চৈত্রসংক্রান্তির দিন। জমি নির্বাচন, ভিত্তিস্থাপন, মন্দির প্রতিষ্ঠা ও পরে ১৮৮২ সালে উল্টোরথ উপলক্ষে মোট চারবার শ্রীরামকৃষ্ণ এই মন্দিরে আসেন।

জানা যায়, মন্দিরের সিংহদ্বারের উপর একটি সিংহমূর্তির স্থাপনা নিয়ে ব্রিটিশ সরকার মন্দির কর্তৃপক্ষের সঙ্গে আইনি দ্বন্দ্ব্বে জড়িয়ে পড়ে। ব্রিটিশ রাজশক্তির প্রতীক সিংহ তারা নেটিভদের নিজস্ব মন্দিরে সংযোজন মেনে নিতে পারেনি। কিন্তু দীর্ঘ আইনি লড়াইয়ের পর আদালত রায় দিয়েছিলেন, সিংহ বিক্রমের প্রতীকরূপে যে কেউ গ্রহণ করতে পারে।

## স্থাপত্য
চাণকের মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। মূলমন্দিরটি দক্ষিণেশ্বর মন্দিরের আদলে নির্মিত বলে এটি *দ্বিতীয় দক্ষিণেশ্বর* নামে পরিচিত। দক্ষ শিল্পী না পাওয়ায় দক্ষিণেশ্বর মন্দিরের মতো এখানেও টেরোকোটার অলংকরণ ব্যবহার করা যায়নি। যদিও এই মন্দিরে সুবিন্যস্ত কার্ণিসগুলিতে পঙ্খের কাজ অত্যন্ত সুনিপূণ।

## তথ্যসূত্র

* *চাণকে দ্বিতীয় দক্ষিণেশ্বর*, ইন্দ্রলাল বন্দ্যোপাধ্যায়, *সাপ্তাহিক বর্তমান*, ২৯ নভেম্বর, ২০০৮ সংখ্যা।

## আরও দেখুন
* দক্ষিণেশ্বর কালীবাড়ি

বিষয়শ্রেণী:শক্তি মন্দির
বিষয়শ্রেণী:উত্তর চব্বিশ পরগনা জেলার মন্দির
বিষয়শ্রেণী:১৯শ শতাব্দীর হিন্দু মন্দির
বিষয়শ্রেণী:১৮৭৫-এ ব্রিটিশ ভারতে প্রতিষ্ঠিত
বিষয়শ্রেণী:রামকৃষ্ণ পরমহংস
হরমন বাওয়েজা

**হরমন বাওয়েজা** (হিন্দি: हरमन बावेजा) (জন্ম: ১৯৮০ -) একজন বলিউড অভিনেতা। ২০০৮ সালে পিতার প্রযোজনায় *[[লাভ স্টোরি ২০৫০]]* ছবিতে তার প্রথম আবির্ভাব।

## প্রথম জীবন
হরমনের পিতা হ্যারি বাওয়েজা একজন চিত্রপরিচালক ও মা পাম্মি বাওয়েজা প্রযোজক। বাওয়েজারা জাট শিখ। মুম্বাই শহরে জমনাবাই নার্সি স্কুলে তার পড়াশোনা শুরু হয়। পরবর্তীকালে তিনি কিশোর নমিত কাপুরের অ্যাক্টিং ইনস্টিটিউটে অভিনয় শেখেন।

## কেরিয়ার
বলিউডে তার প্রথম ছবি কল্পবিজ্ঞান রোম্যান্স *[[লাভ স্টোরি ২০৫০]]* । সাম্প্রতিককালে তিনি *[[ভিক্ট্রি (২০০৮-এর চলচ্চিত্র)|ভিক্ট্রি]]* ছবিতে এক ক্রিকেটারের ভূমিকায় অভিনয় করেন। এছাড়া অভিনয় করেন আশুতোষ গোয়ারিকরের *[[হোয়াট’জ ইয়োর রাশি?]]* ছবিতেও। ২০০৯ সালে নিজের ঠাকুরদার সম্মানে তিনি তার নাম পরিবর্তন করে করেন হরমন এস বাওয়েজা। হরমন বলিউড অভিনেত্রী প্রিয়াঙ্কা চোপড়ার প্রাক্তন প্রেমিক।.

## ফিল্মোগ্রাফি

## তথ্যসূত্র

## বহিঃসংযোগ
* 

বিষয়শ্রেণী:ভারতীয় অভিনেতা
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:চণ্ডীগড়ের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র প্রযোজক
গায়ে হলুদ

[থাম্ব|হলুদের অনুষ্ঠান, [ঢাকা]]
থাম্ব|ভারতের পশ্চিমবঙ্গে হলুদের অনুষ্ঠান

**গায়ে হলুদ** বাঙালিদের বহু প্রচলিত উৎসবের একটি। এটি মুলতঃ বিয়ে সম্পর্কিত একটি আচার যেটি বর ও কনে উভয় পক্ষ দ্বারা পালিত হয়। গায়ে হলুদে সবচেয়ে গুরুত্বপূর্ণ উপকরণটি হলো কাঁচা হলুদ। বরপক্ষ বা কনেপক্ষের পক্ষ হতে অপরপক্ষের আয়োজিত অনুষ্ঠানে নানান উপহারসামগ্রী পাঠানো হয়ে থাকে এই অনুষ্ঠানে। এই অনুষ্ঠানে সাধারণত যে পক্ষ আয়োজন করে থাকে তারাই উপস্থিত থাকে। অপর পক্ষেরও দু একজন অতিথি উপহার সামগ্রী নিয়ে এই আচারে যোগ দেন। অনুষ্ঠানে বর বা কনেকে একটি পাটির উপর বসানো হয়ে থাকে। ছোট থেকে বড় সবাই তার গালে বা হাতে হলুদ বাটা মাখিয়ে দেন। সাথে বর বা কনের সামনে রাখা মিষ্টি জাতীয় দ্রব্যাদির কিছু অংশ তাকে তুলে দেয়া হয়।

গায়ে হলুদে যে উপকরণগুলো সাধারণত ব্যবহার করা হয় তা হলো:

* ডালা, 
* কুলা , 
* হলুদের বাটি
* পাটি, 
* বেতের মাছডালা, 
* মাছডালা, 
* ঢাকনা, 
* চন্দন, 
* পালকি, 
* সোহাগপুরি, 
* চন্দন তেল, 
* সোন্দা, 
* মেহেদি, 
* আপসান, 
* মেহেদির তোয়ালে, 
* হলুদের রম্নমাল।


## চিত্রশালা

চিত্র:Gaye_Holud_Bangladesh.jpg|গায়ে হলুদে কনে
চিত্র:Fish Holud.jpg|বরের পরিবারের সদস্যরা কনের গায়ে হলুদে প্রায়ই বিবাহের দম্পতি সাঁজে মাছ আনেন 
চিত্র:A prparation for Gaye holud.JPG|গায়ে হলুদের অনুষ্ঠানের জন্য হলুদ
চিত্র:Wedding Photography of Bangladesh.jpg|মেয়েরা গায়ে হলুদ অনুষ্ঠানে নাচছে


## তথ্যসূত্র

বিষয়শ্রেণী:বাঙালি সংস্কৃতি
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশী বিবাহের ঐতিহ্য
গারো পাহাড়

**গারো পাহাড়** ভারতের মেঘালয় রাজ্যের গারো-খাসিয়া পর্বতমালার একটি অংশ। এর কিছু অংশ ভারতের আসাম রাজ্য ও বাংলাদেশের শেরপুর জেলার নালিতাবাড়ী, ঝিনাইগাতী, শ্রীবরদী উপজেলায় অবস্থিত এটা বাংলাদেশের সব থেকে বড় পাহাড়। এছাড়া ময়মনসিংহ ও সুনামগঞ্জ এবং জামালপুর জেলায় এর কিছু অংশ আছে। গারো পাহাড় এর বিস্তৃতি প্রায় ৮০০০ বর্গ থেকে ৮১৬৭ বর্গ কিলোমিটার । গারো পাহাড়েই মেঘালয় রাজ্যের রাজধানী শিলং অবস্থিত। তবে গারো পাহাড়ের প্রধান শহর তুরা। এই শহরটি পাহাড়ের পশ্চিম প্রান্তে অবস্থিত।

গারো পাহাড় ঘন বন-জঙ্গলে আচ্ছাদিত। এখানে এক বিস্তীর্ণ সংরক্ষিত বনভূমি রয়েছে। এই বনভূমির আয়তন প্রায় ২০০ বর্গ কিলোমিটার। সমগ্র গারো পাহাড় অঞ্চলে এই সংরক্ষিত বনভূমিতে প্রচুর পরিমাণে মূল্যবান শালগাছ জন্মায়। অসংরক্ষিত বনের সংখ্যা এবং আয়তনও কম নয়। এসব বনভূমিতেও প্রচুর পরিমাণে বিভিন্ন ধরনের মূল্যবান গাছ, বাঁশ, বেত প্রভৃতি জন্মায়। এর মধ্যে বিশেষভাবে উল্লেযোগ্য সেগুন এবং শাল। বনভূমিতে নানা প্রজাতির পাখি, সরীসৃপ জীব, বন্য হাতি, হরিণ, বাঘ, বন্য শূকর, ময়না এবং ধনেশ পাখিও প্রচুর দেখা যায়। এই পাহাড়ী বনভূমিতে নদ-নদীও রয়েছে অনেক। এরমধ্যে ঝিনারী, কৃষ্ণাই, দুধনাই, গাননল, ভোগাই, নিতাই, রংরা, মহাদেও, গনেশ্বরী, সোমেশ্বরী ইত্যাদি উল্লেখযোগ্য।

## সমাজ
গারো পাহাড় একটি দুর্গম পার্বত্য এলাকা। এটি গারো সম্প্রদায়ের মূল বাসভূমি। মেঘালয় রাজ্যের পূর্ব গারো পাহাড় জেলা, পশ্চিম গারো পাহাড় জেলা এবং দক্ষিণ গারো পাহাড় জেলায় অধিকাংশ গারোর বসবাস। মাঝে মাঝে পাহাড়ের পাদদেশে বিরাট এলাকাজুড়ে বহু বিস্তীর্ণ সমভূমি রয়েছে। এসব এলাকায় প্রচুর পরিমাণ ধান ও অন্যান্য শস্য উৎপন্ন হয়। বসতি-প্রধান অঞ্চলটিকে দক্ষিণ-পূর্ব থেকে উত্তর-পশ্চিমে লম্বালম্বি গারো পাহাড় দুই ভাগে বিভক্ত করে রেখেছে। এই গারো পাহাড়ের সর্বোচ্চ শৃঙ্গের নাম নক্রেক। সমুদ্রপৃষ্ঠ থেকে এর উচ্চতা ৪,৬৫২ ফুট।

## বহিঃসংযোগ
* গারো পাহাড়ের বিভিন্ন দর্শনীয় স্থান 

## তথ্যসূত্র

বিষয়শ্রেণী:বাংলাদেশের পাহাড়
বিষয়শ্রেণী:ভারতের পর্বত
বিষয়শ্রেণী:উত্তর-পূর্ব ভারতের পর্যটন
আফটার ডার্ক, মাই সুইট

***আফটার ডার্ক, মাই সুইট*** (ইংরেজি: *After Dark, My Sweet*) হল ১৯৯০ সালে মুক্তিপ্রাপ্ত একটি নব্য-নোয়া চলচ্চিত্র। ছবিটি পরিচালনা করেন জেমস ফলে এবং এটিতে মুখ্য ভূমিকায় অভিনয় করেন জেসন প্যাট্রিক, ব্রুস ডার্ন ও রাশেল ওয়ার্ড। ছবিটি নির্মিত হয়েছিল ১৯৫৫ সালে জিম থমসনের লেখা একই নামের একটি উপন্যাস অবলম্বনে।

## কাহিনি-সারাংশ
প্রাক্তন বক্সার কেভিন "কিড" কলিনস একজন যাযাবর। তিনি মানসিক হাসপাতাল থেকে পালিয়ে এসেছিলেন। এমতাবস্থায় ফে আন্ডারসন নামে এক বিধবা মহিলার সঙ্গে তার দেখা হল। ফে তাকে রাজি করান তার প্রাক্তন স্বামীর রেখে যাওয়া অবহেলিত এস্টেটটিকে গুছিয়ে তুলতে তাকে সাহায্য করার জন্য। "আঙ্কল বাড" একটি বড়লোকের ছেলেকে মুক্তিপণের জন্য অপহরণ করতে তাদের সাহায্য করেন। তখন সেই প্রাক্তন বক্সারকে এমন এক পরিস্থিতিতে পড়তে হয় যেখানে সে তার আনুগত্য না সত্য কাকে বেশি গুরুত্ব দেবে তা বুঝতে পারে না।

## প্রতিক্রিয়া
*গ্রেট ফিল্মস* সমালোচনায় রজার এবার্ট এই ছবিটি সম্পর্কে লেখেন, "*আফটার ডার্ক, মাই সুইট* এমন এক চলচ্চিত্র যা দর্শকদের রুচি পরিহার করে চলে; ছবিটি তিনশো মিলিয়নেরও কম বাণিজ্য করেছে, লোকে এটির কথা প্রায় ভুলেই গেছে, আর এই ছবিটি শুধু রয়ে গেছে আধুনিক ফিল্মস নয়ারের বিশুদ্ধতম ও সর্বাপেক্ষা আপোষহীন একটি চলচ্চিত্র হয়ে। সর্বোপরি এই ছবি চরিত্রগুলির একাকী নিঃশেষিত জীবনকথাকে ধরে রেখেছে।"
লেখক ডেভিড এম মেয়ার্স চিত্রনাট্যের প্রশংসা করে লেখেন, " চিত্রনাট্যটি জিম থম্পসনের হৃদয়হীন উপন্যাসটি খোদাই করে তৈরি করা হয়েছে। এটি লক্ষ্যনীয়ভাবে ঘনপিনদ্ধ ও সুসংগঠিত।"

## আরও দেখুন
* ১৯৯০ সালের আমেরিকান চলচ্চিত্রের তালিকা

## পাদটীকা

## বহিঃসংযোগ
* 

বিষয়শ্রেণী:নব্য-নোয়ার চলচ্চিত্র
বিষয়শ্রেণী:১৯৯০-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:জেমস ফলে পরিচালিত চলচ্চিত্র
বিষয়শ্রেণী:১৯৯০-এর দশকের মনস্তাত্ত্বিক রোমাঞ্চকর চলচ্চিত্র
বিষয়শ্রেণী:মার্কিন অপরাধমূলক রোমাঞ্চকর চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:রোমাঞ্চকর উপন্যাস অবলম্বনে চলচ্চিত্র
বিষয়শ্রেণী:মার্কিন নব্য-নোয়ার চলচ্চিত্র
বিষয়শ্রেণী:অপহরণ সম্পর্কে চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
স্বোপার্জিত স্বাধীনতা

**স্বোপার্জিত স্বাধীনতা** ভাস্কর শামীম শিকদারের নির্মিত একটি ভাস্কর্য, যা ঢাকা বিশ্ববিদ্যালয়-এর টিএসসি সড়কদ্বীপে অবস্থিত। একাত্তরে পাকিস্তানি হানাদারের অত্যাচারের একটি নমুনাচিত্র। ১৯৮৭ সালের ১০ নভেম্বর নির্মাণ শুরু হয়। ১৯৮৮ সালের ২৫ মার্চ এ ভাস্কর্য গড়া শেষ হয়।

## ভাস্কর্যের বিবরণ

এই ভাস্কর্যের পুরো গাজুড়ে রয়েছে একাত্তরে পাকিস্তানি হানাদারদের অত্যাচারের একটি খণ্ড চিত্র। চৌকো বেদির ওপর মূল ভাস্কর্য স্থাপন করা হয়েছে। উপরে বামে আছে মুক্তিযোদ্ধা কৃষক আর ডানে অস্ত্র হাতে দুই বীর মুক্তিযোদ্ধা। মাঝখানে অস্ত্র হাতে নারী ও পুরুষ যোদ্ধারা উড়িয়েছে বিজয় নিশান। কিন্তু পতাকা ওড়ানোর জন্য বাঙালি যে রক্ত দিয়েছে, সয়েছে নির্যাতন, তার কটি খণ্ডচিত্র বেদির চারপাশে চিত্রায়িত। এ ভাস্কর্য বেদির বাম পাশে আছে ছাত্র-জনতার ওপর অত্যাচারের নির্মম চেহারা।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:ঢাকা বিশ্ববিদ্যালয়
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:মূর্তি
বিষয়শ্রেণী:ঢাকার বহিরঙ্গন ভাস্কর্য
বিষয়শ্রেণী:১৯৮৮-এর ভাস্কর্য
বিশালাক্ষী

**বিশালাক্ষী** একজন হিন্দু দেবী। তিনি শিবের স্ত্রী সতীর এক রূপ। ভারতের বারাণসী শহরের বিশ্বনাথ মন্দিরের পশ্চাদে মীরঘাটে বিশালাক্ষী দেবীর প্রধান মন্দিরটি অবস্থিত। হিন্দু বিশ্বাস অনুযায়ী এই মন্দির পুরাণে উল্লিখিত ৫১ শক্তিপীঠের অন্যতম।বাংলার লৌকিক দেবী ও বটে। পশ্চিমবঙ্গের একাধিক অঞ্চলেও দেবী বিশালাক্ষীর মন্দির দেখা যায়।বাঁকুড়া জেলার শুশুনিয়ার **বিশালাক্ষী বা বাশুলি দেবীর মন্দির।   [[শ্রীকৃষ্ণকীর্তন]] রচয়িতা বড়ু [[চণ্ডীদাস]]  যার পুজারি ছিল।**দেবী বিশালাক্ষীর ধ্যান মন্ত্র হল:

|| মুলেন ব্যাপকং ন্যাসং ধ্যায়েদেবীং পরাং শিবাম।
ধ্যায়েদেবীং বিশালাক্ষীং তপ্তজাম্বুনদপ্রভাম।।
দ্বিভুজাম্বিকাং চণ্ডীং খড়গখেটকধারিণীম।
নানালংকারসুভগাং রক্তাম্বরধরাং শুভাম।।
সদা ষোড়শবর্ষীয়াং। প্রসন্নাস্যাং ত্রিলোচনাম
মুণ্ডমালাবলি রম্য পীনোন্নতপয়োধরাম 
শবোপরী মহাদেবীং জটামুকুটমণ্ডিতাম
শত্রুক্ষয়করাং দেবীং সাধকভিস্টদায়িকম 
সর্বসৌভাগ্যজননী মহা সম্পদপ্রদং স্মরেৎ ||১

## জঙ্গল জননী বিশালাক্ষী
সুন্দরবন তথা বাংলার  কৃষিজীবী, জলজীবী ও বনজীবী লোকসমাজে জঙ্গলজননী বিশালাক্ষীর প্রভাব অসীম। এক সময় সুন্দরবনের জঙ্গলমহল যত প্রসারিত হয়েছে; বিশালাক্ষী পূজার ক্ষেত্র ততই বিস্তৃ্ত‌ হয়েছে। কৃষক, জেলে, মৌয়ালি-বাওয়ালি প্রভৃতি পেশার মানুষের নয়নের মণি ইনি।

## পৌরাণিক উপাখ্যান
কথিত আছে, বিষ্ণুর সুদর্শন চক্রে সতীর দেহ ছিন্নভিন্ন হওয়ার সময় দেবীর কর্ণ ও কুণ্ডল এখানে পতিত হয়েছিল। আদি শঙ্কর এই পীঠস্থান কে অষ্টাদশ মহাশক্তিপীঠ এর অন্তর্ভুক্ত করেছেন। দেবী এখানে **মণিকর্ণিকা** নামেও পরিচিত। তবে কোনো কোনো পণ্ডিত মনে করেন, কর্ণকুণ্ডল অলংকারমাত্র, তা দেহের অঙ্গ নয়। তাই এই মন্দিরকে শক্তিপীঠ না বলে উপপীঠ বলাই শ্রেয়। অন্য একটি কাহিনিসূত্র থেকে জানা যায়, এই মন্দির একটি শক্তিপীঠ। কারণ এখানে দেবীর তিন **অক্ষি** বা চোখের একটি পতিত হয়েছিল। দেবীর দিব্যচক্ষু সমগ্র বিশ্বকে দেখতে পায়, তাই দেবীর নাম এখানে **বিশালাক্ষী**। এই পীঠের শিব **কালভৈরব** নামে পরিচিত।

## তথ্যসূত্র

* *Varanasi - the city of light* by Diana L. Ek. 
* *বর্তমান পত্রিকা* , ১৪১০ শারদ সংখ্যা (কাশীর বিশ্বনাথ বিশ্বনাথের কাশী, সুমন গুপ্ত, পৃষ্ঠা ৬০)

বিষয়শ্রেণী:হিন্দু দেবী
বিষয়শ্রেণী:শাক্তধর্ম
বিষয়শ্রেণী:উত্তরপ্রদেশের হিন্দু মন্দির
বিষয়শ্রেণী:শক্তিপীঠ
বিষয়শ্রেণী:বারাণসীর হিন্দু মন্দির
বিষয়শ্রেণী:বাংলার লৌকিক দেবদেবী
সার্ক ফোয়ারা

**সার্ক ফোয়ারা** বাংলাদেশের রাজধানী ঢাকা শহরে অবস্থিত একটি ফোয়ারা। এটি প্যান প্যাসেফিক সোনারগাঁও হোটেলের সামনে অবস্থিত।

দক্ষিণ এশীয় আঞ্চলিক সংস্থা বা সার্কের অন্যতম সদস্য রাষ্ট্র বাংলাদেশের রাজধানী ঢাকায় ১৯৯৩ সালে এটি নির্মিত হয়। এটির নকশাকারী হলেন নিতুন কুণ্ডু।

## তথ্যসূত্র

বিষয়শ্রেণী:বাংলাদেশের ফোয়ারা
বিষয়শ্রেণী:ঢাকার ভবন ও স্থাপনা
রেল মন্ত্রক (ভারত)

**রেল মন্ত্রক** ভারত সরকারের রেলওয়ে পরিচালনা সংক্রান্ত একটি গুরুত্বপূর্ণ মন্ত্রক। ভারতে রেল পরিবহণের একক দায়িত্বপ্রাপ্ত সরকারি সংস্থা ভারতীয় রেল এই মন্ত্রকের নিয়ন্ত্রণাধীন। ভারতীয় রেলের সর্বোচ্চ প্রতিষ্ঠান রেলওয়ে বোর্ড মন্ত্রকের কাছে যাবতীয় রিপোর্ট পেশ করে। নয়াদিল্লিআরও রেলভবন এই মন্ত্রকের প্রধান কার্যালয়। ২০২৩-এর হিসাব অনুযায়ী সংঘ রেলমন্ত্রী অশ্বিনী বৈষ্ণব।

ঐতিহাসিক কারণে রেল মন্ত্রক ভারতের সাধারণ বাজেটের বাইরে একটি পৃথক বাজেট পেশ করে থাকে। এই পৃথক বাজেট পেশের সূত্রপাত ঘটে ১৯২৪ সালে। সেই সময় রেলওয়ে বাজেট ছিল দেশের বাজেটের ৭০ শতাংশ। তাই প্রতিটি বাজেটকে আলাদা গুরুত্ব দেওয়ার লক্ষ্যে রেলওয়ে বাজেটকে সাধারণ বাজেট থেকে পৃথক করা হয়। বর্তমানে রেলবাজেটের পরিমাণ সাধারণ বাজেটের তুলনায় ১৫ শতাংশ কম। যদিও এখন আর রেলবাজেট পেশকে কোনো পৃথক বাজেট উপস্থাপনা হিসেবে দেখা হয় না, তবুও সারা দেশে এই বাজেট নিয়ে বিশেষ উৎসাহ উদ্দীপনা দেখা যায়। কারণ রেলের বার্ষিক ভাড়া ও কর-আরোপের কথা এই বাজেট থেকেই জানা যায়। জন মাথাই, এন গোপালস্বামী আয়াঙ্গার, লালবাহাদুর শাস্ত্রী, মধু দণ্ডবতে, মাধবরাও সিন্ধিয়া, সি কে জাফর শরিফ, মমতা বন্দ্যোপাধ্যায় প্রমুখ অতীতে ভারতের রেলমন্ত্রীর দায়িত্বভার বহন করেছেন।

## সম্পুরক সংস্থা
রেল ইন্ডিয়া টেকনিক্যাল অ্যান্ড ইকোনমিক সার্ভিসেস , RITES

## আরও দেখুন
ভারতীয় রেলওয়ে সাংগঠনিক পরিকাঠামো

## বহিঃসংযোগ
* মন্ত্রক ওয়েবসাইট
* IRFCA link of railways ministers

বিষয়শ্রেণী:ভারত সরকারের মন্ত্রক
ম
বিষয়শ্রেণী:১৮৫৩-এ ভারতে প্রতিষ্ঠিত
পাবনা

**পাবনা** বাংলাদেশের মধ্য ভাগে অবস্থিত একটি নগর। এটি পাবনা জেলায় অবস্থিত।

## প্রশাসন
thumb|পাবনা পৌরসভার মহল্লা জিওকোড ম্যাপ

পাবনা পৌরসভা একজন মেয়র এবং ১৫ জন কাউন্সিলর এবং ৫ জন মহিলা কাউন্সিলর দ্বারা গঠিত। প্রতিটি কাউন্সিলর শহরের একটি করে ওয়ার্ডের প্রতিনিধিত্ব করেন। তারা সবাই জনগণের ভোটে সরাসরি নির্বাচিত। 

## যাতায়াত
যমুনা বহুমুখী সেতু পার হয়ে সড়কপথে রাজধানী ঢাকা থেকে মাত্র সাড়ে পাঁচ ঘণ্টার পথ। এছাড়া নদী পথে আরিচা থেকে নগরবাড়ি ঘাট হয়ে ৪ ঘণ্টায় পাবনায় যাওয়া যায়। 

পাবনা সড়ক দ্বারা সব জেলা এবং শহরগুলির সাথে সংযুক্ত।  পাবনা শহর নতুন রেলওয়ে নেটওয়ার্কের সাথে যুক্ত হয়েছে। শালগরিয়ায় পাবনা কেন্দ্রীয় বাস টার্মিনালের কাছাকাছি পাবনা রেলওয়ে স্টেশনটি অবস্থিত। এর আগে রেলওয়ে ছিল টেবুনিয়ায়, যা শহরের কেন্দ্র থেকে ১০ কিমি দূরে ছিল। 

## জলবায়ু

## শিক্ষাপ্রতিষ্ঠান
#পাবনা বিজ্ঞান ও প্রযুক্তি বিশ্ববিদ্যালয়
#পাবনা মেডিকেল কলেজ
#পাবনা সরকারি বালিকা উচ্চ বিদ্যালয়
#পাবনা ক্যাডেট কলেজ
#সরকারী এডওয়ার্ড কলেজ
#সরকারী শহীদ বুলবুল কলেজ
#সরকারী মহিলা কলেজ, পাবনা
#পাবনা পলিটেকনিক ইন্সটিটিউট
#পাবনা টেক্সটাইল ইঞ্জিনিয়ারিং কলেজ
#সরকারি টেকনিক্যাল স্কুল ও কলেজ, পাবনা
#পাবনা জিলা স্কুল
#মেরিন একাডেমী, পাবনা
#শহীদ এম মনসুর আলী কলেজ, পাবনা
#পাবনা ইসলামিয়া মাদ্রাসা
#পুলিশ লাইন্স স্কুল অ্যান্ড কলেজ, পাবনা
# রাধানগর মজুমদার একাডেমি স্কুল এন্ড কলেজ
# পাবনা সরকারি বালিকা উচ্চ বিদ্যালয়
# জাকির হোসেন একাডেমি
# পাবনা জিসি আই পাবনা
# নর্থ পয়েন্ট স্কুল এন্ড কলেজ, পাবনা

## উল্লেখযোগ্য ব্যক্তি
* মোহাম্মদ সাহাবুদ্দিন বাংলাদেশের ২২তম রাষ্টপতি
* বন্দে আলী মিয়া কবি ও সাহিত্যিক 
* মাওলানা মতিউর রহমান নিজামী, আলবদর কমান্ডার 
* অধ্যাপক ড. আবু সাইয়িদ সাবেক তথ্য প্রতিমন্ত্রী
* ড.এ বি মির্জা আজিজুল ইসলাম
* মাওলানা আবদুস সুবহান রাজাকার 
* আবদুল করিম খন্দকার- এ কে খন্দকার এয়ার ভাইস মার্শাল
* স্যামসন এইচ চৌধুরী ব্যবসায়ী
* প্রমথ চৌধুরী কবি ও লেখক
* সুচিত্রা সেন জনপ্রিয় চিত্রনায়িকা
* গৌরীপ্রসন্ন মজুমদার গীতিকার ও সুরকার
* শামসুল হক টুকু সাবেক স্বরাষ্ট্র প্রতিমন্ত্রী ও ডিপুটি স্পিকার
* ডা.ফজলে রাব্বি চিকিৎসক- শহীদ বুদ্ধিজীবী
* রেজওয়াদুদ মাহিন- নাট্যকার, নির্মাতা 
* সাইফুল আজম বিমান বাহিনী প্রধান
* আজিজুর রহমান (বীর প্রতীক)
* আবদুল জব্বার (জ্যোতির্বিজ্ঞানী)
* ওসমান গণি খান
* সরদার জয়েনউদ্দীন
* মির্জা আব্দুল আউয়াল রাজনীতিবিদ
* রফিকুল ইসলাম বকুল রাজনীতিবিদ
* সিরাজুল ইসলাম সরদার রাজনীতিবিদ
* সেলিম রেজা-সচিব
* কে এম শাহরিয়ার ইসলাম সৌরভ 

## দর্শনীয় স্থান
* চাঁপা বিবি ওয়াকফ এস্টেট মসজিদ কমপ্লেক্স, পাবনা
* শ্রী শ্রী ঠাকুর অনুকূল চন্দ্রের সৎসঙ্গ(আশ্রম-মন্দির)
* পাকশীস্থ হার্ডিঞ্জ ব্রিজ
* ক্ষেতুপাড়া জমিদার বাড়ী
* জোড় বাংলা মন্দির
* কিংবদন্তি নায়িকা সুচিত্রা সেনের স্মৃতি সংগ্রহশালা
* প্রমথ চৌধুরীর পৈত্রিক নিবাস
* তাড়াশ জমিদার ভবন
* পাবনা মানসিক হাসপাতাল
* এডরুক লিমিটেড, পাবনা
* পাবনার ঐতিহ্যবাহী তাঁতশিল্প
* লালন শাহ সেতু
* গজনার বিল
* সুজানগর আজিম চৌধুরী জমিদার বাড়ী
* তাঁতীবন্দ জমিদার বাড়ী
* ঈশ্বরদী রেল জংশন
* আটঘরিয়া বংশীপাড়া গ্রামের চন্দ্রাবতীর ঘাট
* শিলাইদাহ ঘাট (দোগাসী ইউনিয়ন) 

## তথ্যসূত্র

বিষয়শ্রেণী:বাংলাদেশের নগর
বিষয়শ্রেণী:পাবনা জেলার জনবহুল স্থান
অর্থ মন্ত্রক (ভারত)

**অর্থ মন্ত্রক** ভারত সরকারের একটি অত্যন্ত গুরুত্বপূর্ণ মন্ত্রক। দেশের করারোপ ব্যবস্থা, আর্থিক আইন প্রণয়ন, আর্থিক প্রতিষ্ঠানসমূহ, মূলধন বাজার, কেন্দ্রীয় ও রাজ্য সরকারের অর্থব্যবস্থা এবং কেন্দ্রীয় বাজেট এই মন্ত্রকই নিয়ন্ত্রণ করে থাকে। ২০০৯ সালের মে মাস থেকে ভারতের অর্থমন্ত্রীর পালন করছেন প্রণব মুখোপাধ্যায়।

ভারতের কেন্দ্রীয় অর্থমন্ত্রক চারটি বিভাগের সমন্বয়ে গঠিত। এগুলি হল – অর্থবিভাগ, ব্যয়বিভাগ, রাজস্ববিভাগ ও বিলগ্নিকরণ বিভাগ। এগুলির মধ্যে অর্থবিভাগ ভারত সরকারের যাবতীয় আর্থিক নীতি গ্রহণ ও প্রণয়নের জন্য দায়ী।

বিলগ্নিকরণ বিভাগটি ১৯৯৯ সালের ডিসেম্বর মাসে একটি পৃথক মন্ত্রক (বিলগ্নিকরণ মন্ত্রক) হিসেবে চালু হয়। এই মন্ত্রকটি পাবলিক সেক্টর সংস্থাগুলির বিলগ্নিকরণ ও বেসরকারিকরণের একটি সুসংহত নীতিপ্রণয়নের জন্য দায়ী ছিল। ২০০৪ সালের মে মাসে এটিকে অর্থ মন্ত্রকের অধীনস্থ একটি বিভাগে পরিণত করা হয়। পূর্বতন মন্ত্রকের সমস্ত কাজই এই বিভাগের উপর বর্তায়।

## ইতিহাস
স্বাধীনতার পূর্ববর্তীকালে লর্ড লুই মাউন্টব্যাটেন-এর নেতৃত্বে লিয়াকত আলি খান অন্তর্বর্তীকালীন সরকারের অর্থ বিভাগ পরিচালনা করেন।

**স্যার রামাস্বামী কান্দস্বামী সন্মূখম চেত্তি** ছিলেন স্বাধীন ভারতের প্রথম অর্থমন্ত্রী।স্বাধীন ভারতে সর্বপ্রথম তিনি বাজেট উপস্থাপন করে নভেম্বর ২৬, ১৯৪৭।

## প্রাতিষ্ঠানিক কাঠামো
### রাজস্ব বিভাগ
* কেন্দ্রীয় প্রত্যক্ষ কর বোর্ড - সম্পদ কর আইন, ১৯৫৭ এবং আয়কর আইন, ১৯৬১ এর অধীনে এই বোর্ড পরিচালিত হয়।
* কেন্দ্রীয় পরোক্ষ কর এবং শুল্ক বোর্ড

## উল্লেখযোগ্য অর্থমন্ত্রীগণ
ভারতের উল্লেখযোগ্য অর্থমন্ত্রীগণ ও তাদের সময়কাল দেয়া হলো :

## আরো দেখুন
• ভারতের অর্থমন্ত্রী

## তথ্যসূত্র

## বহিঃসংযোগ
**সরকারি ওয়েবসাইট**
* অর্থ মন্ত্রক
* আয়কর বিভাগ
* কেন্দ্রীয় অন্তঃশুল্ক ও বহিঃশুল্ক পর্ষদ

বিষয়শ্রেণী:ভারত সরকারের মন্ত্রক
বিষয়শ্রেণী:ভারতের অর্থমন্ত্রী
বিষয়শ্রেণী:ভারতের অর্থসংস্থান
রেলভবন

**রেলভবন** ভারতীয় রেলের প্রধান কার্যালয়। নয়াদিল্লিতে সংসদ ভবনের কাছে ১, রাইসিনা রোডে এই ভবনটি অবস্থিত। সাত সদস্যবিশিষ্ট রেলওয়ে বোর্ড সহ রেল মন্ত্রকের সদর কার্যালয় এই ভবনেই অবস্থিত।

রেল বোর্ডের অন্য ৭ সদস্যের সঙ্গে রেলমন্ত্রী এই ভবনেই বসেন। এর প্রধানকে রেলওয়ে বোর্ডের চেয়ারম্যান হিসেবে ডাকা হয় যার বর্তমান প্রধান ভিনয় মিতাল যিনি ২০১১ সালের জুলাইয়ে জনাব বিবেক সাহাইয়ের কাছ থেকে দ্বায়িত্ব গ্রহণ করেন। রেলওয়ে বোর্ড সাধারনত ১৭টি জোনের তত্বাবধান করে থাকে যার মধ্যে নতুন গঠিত কলকাতা মেট্রোও অন্তর্ভুক্ত। এটি রেলওয়ের সাবেক মন্ত্রী ও বর্তমান পশ্চিমবঙ্গের মুখ্যমন্ত্রী মমতা বন্দ্যোপাধ্যায় কর্তৃক প্রতিষ্ঠা করা হয়েছিল।

## তথ্যসূত্র

## বহিঃসংযোগ
* Official website of the Ministry of Railways

বিষয়শ্রেণী:ভারতীয় রেল
মকর (হিন্দু পুরাণ)

[thumb|right|মকরবাহিনী [গঙ্গা (দেবী)|গঙ্গাদেবীর একটি চিত্র]]

**মকর** হিন্দু পুরাণের বর্ণনা অনুসারে একটি পৌরাণিক জীব। মকর গঙ্গা ও বরুণের বাহন। এছাড়াও মকর হিন্দুদের প্রেম ও কামনার দেবতা কামদেবের প্রতীক। কামদেবের পতাকায় মকরের একটি চিত্র অঙ্কিত থাকে; তাই এই পতাকা মকরধ্বজ নামে পরিচিত। মকরকে সাধারণত জলজ প্রাণী মনে করা হয়ে থাকে; কেউ কেউ একে কুমির, আবার কেউ কেউ একে ডলফিনের স্বরূপ মনে করেন। কোনো কোনো ক্ষেত্রে হাতির মাথাবিশিষ্ট মাছের আকারেও এর মূর্তি কল্পিত হয়। হিন্দু বিশ্বাস অনুযায়ী সকল জীবন ও উর্বরাশক্তির প্রতীক জলের সঙ্গে মকরকে যুক্ত করা হয়। জ্যোতিষে রাশিচক্রের মকর রাশির প্রতীক মকর। ভারতীয় শিল্পকলায় বিভিন্ন মোটিফে বিভিন্ন আকারে মকরের চিত্রাঙ্কণ করা হয়ে থাকে। বিশ্বঐতিহ্যস্থল সাঁচি স্তুপসহ বিভিন্ন বৌদ্ধ স্তুপের তোরণে মকরের মূর্তি দেখা যায়। আবার অনেক রাজপ্রতীকেও মকরের স্থান বিদ্যমান ছিল।

ছদ্মপ্রাণীবিদগণ অনুমান করে থাকেন মকরের কিংবদন্তিটি দক্ষিণ আফ্রিকার ভারত মহাসাগরীয় তটে দৃষ্ট ট্রাঙ্কোর সঙ্গে সম্পর্কযুক্ত।

## তথ্যসূত্র

* *Dictionary of Hindu Lore and Legend* () by Anna Dallapiccola
* *The Illustrated Book of Signs and Symbols* by Miranda Bruce-Mitford

## আরও দেখুন

চদ – একটি তিব্বতীয় বৌদ্ধ ধর্মবিশ্বাস যার মূর্তিকল্পের সঙ্গে মকর জড়িত।

বিষয়শ্রেণী:হিন্দু পৌরাণিক জীব
বিষয়শ্রেণী:পৌরাণিক সরিসৃপ
বিষয়শ্রেণী:সংস্কৃত শব্দ ও শব্দবন্ধ
বিষয়শ্রেণী:তিব্বতীয় বৌদ্ধ ধর্মবিশ্বাস
বিষয়শ্রেণী:হিন্দু পুরাণে মানবেতর জাতি
বিষয়শ্রেণী:তিব্বতী বৌদ্ধ আচার অনুষ্ঠান
বিষয়শ্রেণী:পৌরাণিক দানব
বিষয়শ্রেণী:বরুণ
মেহেরান করিমী নাসেরি

right|thumb
**মেহেরান করিমী নাসেরি** (, ; ১৯৪৫ – ১২ নভেম্বর ২০২২) **স্যার** নামেও পরিচিত,** আলফ্রেড মেহরান**, একজন ইরানি শরণার্থী, যিনি ৮ আগস্ট ১৯৮৮ থেকে জুলাই ২০০৬ পর্যন্ত দীর্ঘ ১৮ বছর ফ্রান্সের “চার্লেস ডি গুলি” বিমানবন্দরের ডিপার্টচার লাউঞ্জে কাটিয়েছেন। অসুস্থ হবার পর তাকে বিমানবন্দর থেকে হাসপাতালে স্থানান্তরিত করা হয়। তার এই জীবনী নিয়ে একটি বইসহ বেশ কিছু চলচ্চিত্র তৈরি করা হয়েছে। উল্লেখযোগ্য চলচ্চিত্রের নাম “দি টারমিনাল”।

## প্রথম জীবন
মেহেরান করিমী নাসেরি ইরানের মসজিদ সোলায়মান নামক স্থানে জন্ম গ্রহণ করেন। তার বাবা পেশায় একজন ডাক্তার ও মা একজন সেবিকা ছিলেন। তিনি সেপ্টেম্বর ১৯৭৩ সালে ইংল্যান্ডের বেডফোর্ড বিশ্ববিদ্যালয়ে যান তিন বৎসরের উচ্চ শিক্ষা গ্রহণের উদ্দেশ্যে।

১৯৭৭ সালে ইরানে শিয়াদের বিরুদ্ধে প্রতিবাদ করায় তাকে স্বদেশ থেকে বহিষ্কার করা হয়। এরপর তিনি বিভিন্ন দেশে বসবাসের জন্য আবেদন করতে থাকেন। অতঃপর ইউনাটেড ন্যাশন হাই কমিশন ফর রিফিউজিস বেলজিয়ামের মাধ্যমে ইউরোপের যে কোন দেশে বসবাদের জন্য অনুমতি পান।

তার মা ইংল্যান্ডের নাগরিক থাকায় তিনি ইংল্যান্ডে নতুন আবাস গড়ার উদ্দেশ্যে রওনা হন। পথে মধ্যে ফ্রান্সের বিমানবন্দরে বিমান পরিবর্তনের সময় তার পাসপোর্ট সহ অন্যান্য কাগজপত্র ভর্তি ব্রিফকেস চুরি হয়ে যায়। ফ্রান্স থেকে বিমানে তাকে ইংল্যান্ড নিয়ে গেলেও সেখানে ইমিগ্রেশনে পাসপোর্ট জমা দিতে না পারায় তাকে আবার ফ্রান্সে পাঠিয়ে দেয়া হয়। ফ্রান্সে পৌছানোর সাথে সাথে তাকে গ্রেফতার করা হয় এবং পরে যেহেতু আইন সিদ্ধ ভাবে তিনি ফ্রান্স বিমান বন্দরে পৌছেন সেহেতু ছেড়ে দেয়া হয়। কিন্তু পাসপোর্ট না থাকায় তাকে কোন দেশের নাগরিকের মর্যাদা দিয়ে সেখানে পাঠাতেও পারছিল না ফ্রান্সের কর্তৃপক্ষ। অবশেষে বিমান বন্দরের এক নম্বর টারমিনালের বাসিন্দা হিসাবে বসবাস আরম্ভ করেন।

১৯৯২ সালে ফ্রান্সের হিউম্যান রাইটসের পক্ষ থেকে তার পক্ষে আইনি লড়াই লড়লেও ফ্রান্স ঢোকার অনুমতি পাননি।

১৯৯৫ সালে অনেক প্রচেষ্টার পর বেলজিয়ামে শর্ত সাপেক্ষে যাবার অনুমতি পেলেও নাসেরী তা গ্রহণ করেননি শুধু মাত্র তার ইংল্যান্ডে যাবার মূল উদ্দেশ্য থাকায় ।

নাসেরির দীর্ঘ ১৮ বছরের বিমানবন্দরের জীবনে ১নং টারমিনালে দেখা যেত, পাশে তার ব্যাগ রেখে পড়তে, লিখতে। উক্ত সময়ে বিমানবন্দরের কর্মকর্তা বা কর্মচারীরা তার খাবার ও পত্রিকার ব্যবস্থা করতো।

## মৃত্যু
নাসেরী মৃত্যু বরন করেন ১১ নভেম্বর ২০২২ ইং।

## তথ্যসূত্র

## বহিঃসংযোগ
*, 26 July 2004, 
* 
* 
*  / 📷 

বিষয়শ্রেণী:ইরানি উদ্বাস্তু
বিষয়শ্রেণী:১৯৪৫-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:রাষ্ট্রহীন ব্যক্তি
বিষয়শ্রেণী:গৃহহীন ব্যক্তি
অ্যানাটমি (চলচ্চিত্র)

***অ্যানাটমি*** (জার্মান: *Anatomie*) ২০০০ সালে নির্মিত একটি জার্মান থ্রিলার চলচ্চিত্র। ছবির কাহিনিকার ও পরিচালক ছিলেন স্টেফান রুজোইৎস্কি। প্রধান ভূমিকায় অভিনয় করেন ফ্রাঙ্কা পোটেন্টে। ২০০৩ সালে এই ছবির সিকোয়েল *[[অ্যানাটমি ২]]* (*Anatomie 2*) মুক্তি পায়। জার্মানিতে ছবিটি ব্যাপক বক্স-অফিস সাফল্য অর্জন করে। কলম্বিয়া পিকচার্স যুক্তরাষ্ট্রে এই ছবির একটি ইংরেজি-ডাবড সংস্করণ সিনেমাহলে প্রকাশ করে।

## কাহিনি-সংক্ষেপ
মেডিক্যাল ছাত্রী পলা হেনিং (ফ্রাঙ্কা পোটেন্টে অভিনীত) প্রসিদ্ধ হেইডেলবার্গ বিশ্ববিদ্যালয় মেডিক্যাল স্কু্লে একটি গ্রীষ্মকালীন পাঠক্রমে যোগ দেওয়ার সুযোগ পায়। একদিন শবব্যবচ্ছেদ টেবিলে ট্রেনে আলাপ হওয়া একটি ছেলের মৃতদেহ দেখতে পেয়ে সে তার মৃত্যুর রহস্যময় পরিস্থিতির তদন্ত শুরু করে। শেষে সে আবিষ্কার একটি অ্যান্টিহিপোক্রেটিক সিক্রেট সোসাইটি সেই স্কুলের অভ্যন্তরে সক্রিয় এবং তাদেরই ষড়যন্ত্রে ঘটে চলেছে হত্যাকাণ্ড।

দ্বিতীয় বিশ্বযুদ্ধকালীন নাৎসি মানব নিয়ন্ত্রণের সঙ্গে জড়িত অ্যান্টিহিপোক্রেটিকদের উল্লেখ খুব সংক্ষেপে করা হয় এই ছবিতে।

## অভিনয়
* ফ্রাঙ্কা পোটেন্টে – পলা হেনিং
* বেন্নো ফুরমান - হেইন
* রুডিগার ভগলার – পলার বাবা
* আন্না লুজ - গ্রেচেন
* সেবাস্টিয়ান ব্লোমবার্গ – ক্যাসপার
* হোলগার স্পেকহ্যাম - ফিল
* ট্রাউগট বুহ্‌রে – অধ্যাপক গ্রমবেক

## পাদটীকা


## বহিঃসংযোগ
* 
* 
* 

বিষয়শ্রেণী:২০০০-এর চলচ্চিত্র
বিষয়শ্রেণী:জার্মান চলচ্চিত্র
বিষয়শ্রেণী:মনস্তাত্ত্বিক রোমাঞ্চকর চলচ্চিত্র
বিষয়শ্রেণী:জার্মানির পটভূমিতে চলচ্চিত্র
বিষয়শ্রেণী:জার্মানিতে ধারণকৃত চলচ্চিত্র
বিষয়শ্রেণী:জার্মান লোমহর্ষক চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
রথীন্দ্রনাথ রায়

**রথীন্দ্রনাথ রায়** বাংলাদেশের লোকসঙ্গীতের একজন প্রখ্যাত শিল্পী। তিনি মূলতঃ বাংলাদেশের উত্তরবঙ্গে প্রচলিত লোকসঙ্গীত ভাওয়াইয়া গানের একজন শিল্পী। তিনি অনেক দেশাত্মবোধক গান গেয়ে সমগ্র বাংলাদেশের মানুষের হৃদয় জয় করে নিয়েছেন এবং সিনেমাতেও প্রচুর গান গেয়েছেন। তিনি ১৯৭১ সালের বাংলাদেশের মুক্তিযুদ্ধে স্বাধীন বাংলা বেতারের নিয়মিত কণ্ঠশিল্পী হিসেবে গান পরিবেশন করে অনন্য ভূমিকা পালন করেন এবং কণ্ঠযুদ্ধশিল্পী হিসেবে পরিচিতি লাভ করেন।

## জীবনী
রথীন্দ্রনাথ রায় ১৯৪৯ সালের ২৩ জানুয়ারি রংপুরের তারাগঞ্জের বগুলাগাড়ী গ্রামে মামা বাড়িতে জন্মগ্রহণ করেন তবে তাঁর বেড়ে ওঠা  নীলফামারী জেলার সূবর্ণখুলী গ্রামের পৈত্রিক বাড়িতে । তার পিতা অন্যতম লোকসঙ্গীত শিল্পী, গীতিকার ও সুরকার হরলাল রায় এবং মা বীণাপাণি রায়। তিনি ছোটবেলা থেকে সঙ্গীতের প্রতি অনুরক্ত ছিলেন এবং বাবার কাছেই সঙ্গীতের প্রাথমিক তালিম গ্রহণ করেন। এরপর তিনি ওস্তাদ পি. সি গমেজের কাছে সঙ্গীতে তালিম নেন। আট বছর বয়সে তিনি বেতারে ও তের বছর বয়সে টেলিভিশনে সঙ্গীত পরিবেশন করেন। ১৯৫৪ সাল থেকে তিনি ঢাকায় বসবাস শুরু করেন এবং তৎকালীন 'রেডিও পাকিস্তান, ঢাকা' কেন্দ্রে ভাওয়াইয়া গানের শিল্পী হিসেবে যোগ দেন। রথীন্দ্রনাথ রায় ঢাকা বিশ্ববিদ্যালয় থেকে বাংলা সাহিত্যে এম এ ডিগ্রী অর্জন করেন। সিনেমায় তাঁর প্রথম প্লেব্যাক ১৯৬৬ সালে খান আতাউর রহমানের সাত ভাই চম্পা  ছবিতে। তিনি বাংলাদেশের সাংস্কৃতিক প্রতিনিধি হিসেবে বিশ্বের বিভিন্ন দেশ ভ্রমণ করেন। তিনি দু’বার ১৯৭৯ ও ১৯৮১ সালে ফিল্ম জার্নালিস্ট এসোসিয়েশন পুরস্কারে ভূষিত হন এবং ১৯৯৫ সালে একুশে পদক লাভ করেন। বর্তমানে তিনি যুক্তরাষ্ট্র প্রবাসী। ২০০০ সালে সর্বশেষ “হৃদয়ের বন্ধন” সিনেমার পর দীর্ঘ ১৯ বছর পর ২০১৯ সালে সরকারি অনুদানে নির্মিত নিশীথ সূর্য পরিচালিত ‘পায়রার চিঠি' সিনেমায় প্লেব্যাক করেন  লোকগানের জীবন্ত কিংবদন্তি রথীন্দ্রনাথ রায়। সম্প্রতি ২০২০ সালে তিনি ‘আগুনের জুতো পায়ে হাঁটছি’ শিরোনামের একটি নতুন গান গেয়েছেন। ফজল-এ-খোদা রচিত রথীন্দ্রনাথ রায়ের গাওয়া 'মাগো আমার মা', 'মন তুই চিনলি নারে', 'আমি আশা করে আছি দয়াল', 'পর কখনো আপন হয় নারে' 'একে তো দারুণ দিন, দুরন্ত দুপুর' গানগুলো শ্রোতাপ্রিয় হয়েছে।

## চলচ্চিত্রের গান

* পায়রার চিঠি (২০১৯)
* ভালবাসার দুষমন (২০০৮)
* হৃদয়ের বন্ধন (২০০২)
* দাঙ্গা (১৯৯২)
* বেদের মেয়ে জোসনা (১৯৮৯)
* সখিনার যুদ্ধ *(১৯৮৪)*
* নালিশ (১৯৮২)
* নাগরদোলা (১৯৭৯)
* গোলাপী এখন ট্রেনে (১৯৭৮)
* সারেং বউ (১৯৭৮)
* নোলক (১৯৭৮)
* সুজন সখী (১৯৭৫)
* তিতাস একটি নদীর নাম (১৯৭৩)
* সাত ভাই চম্পা (১৯৬৮)
* অন্ধ বধূ
* অঙ্গার

## পুরস্কার
* বাচসাস পুরস্কার (১৯৭৯, ১৯৮১)
* একুশে পদক (১৯৯৫)
* ওয়ার্ল্ড ইউথ ফেস্টিভালে জনপ্রিয় লোক গান পুরস্কার (পূর্ব জার্মানি, ১৯৭৩)
* ঐক্য-চ্যানেল আই মিউজিক অ্যাওয়ার্ডস (২০২১, নিউইয়র্ক)
* ডাবল প্লাটিনাম ডিস্ক (এইচএমভি' থেকে 'বেদের মেয়ে জ্যোৎস্না' চলচ্চিত্রের জন্য)

## তথ্যসূত্র

বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:নীলফামারী জেলার ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:বাঙালি হিন্দু
সাম্বপুরাণ

**সাম্বপুরাণ** (, ) হল একটি সৌর উপপুরাণ। এই পুরাণটি প্রধান উপজীব্য বিষয় হল হিন্দু দেবতা সূর্যের মাহাত্ম্য। এই পুরাণের সংশোধিত মুদ্রিত সংস্করণটি ৮৪টি অধ্যায়ে বিভক্ত। ৫৩শ থেকে ৬৮শ অধ্যায়গুলি আবার ১৫টি পটলে (পরিচ্ছেদ) বিভক্ত। ১ম অধ্যায়ে প্রথাগত মঙ্গলাচরণের পর এই পুরাণে কৃষ্ণের পুত্র সাম্বের উপাখ্যান বর্ণিত হয়েছে। সাম্ব ঋষি দুর্বাসার অভিশাপে কুষ্ঠরোগে আক্রান্ত হন। পরে চন্দ্রভাগা নদীর তীরে মিত্রবনে একটি মন্দির নির্মাণ করে সূর্যের পূজা করলে তিনি রোগমুক্ত হন। হিন্দুরা বিশ্বাস করেন, এই মন্দিরটিই ছিল মুলতান সূর্য মন্দির। সাম্বপুরাণের সমগ্র উপাখ্যানটি ঋষি বশিষ্ঠ ও ইক্ষ্বাকু বংশীয় রাজা বৃহদ্বলের মধ্যে কথোপকথনের আকারে উপস্থাপিত হয়েছে। ২৬শ ও ২৭শ অধ্যায়ে শাকদ্বীপ থেকে ১৮ জন মগ ব্রহ্মাণকে সূর্য মন্দিরে নিয়ে আসার উপাখ্যান বর্ণিত হয়েছে। সাম্ব মিত্রবনের সূর্য মন্দিরে তাঁদের পুরোহিত হিসেবে নিযুক্ত করেন।

সাম্বের কাহিনী ছাড়াও এই পুরাণে আরও কয়েকটি উপাখ্যান বর্ণিত হয়েছে। এই উপাখ্যানগুলি বিষয়বস্তু হল, সৃষ্টিতত্ত্ব, সৌরজগতের বিস্তারিত বিবরণ, সূর্য ও চন্দ্রগ্রহণ, পৃথিবীর ভৌগোলিক বর্ণনা, সূর্য ও তাঁর পারিষদবর্গের বিবরণ, তাঁদের মূর্তিনির্মাণের রীতি, যোগ দর্শনের বিস্তারিত ব্যাখ্যা, সদাচার, প্রথা ও রীতিনীতি, ধর্মীয় আচার-অনুষ্ঠান এবং মন্ত্র ও দান সম্পর্কে দীর্ঘ অভিসন্দর্ভর সাম্ব পুরাণের শেষভাগের অধ্যায়গুলি তন্ত্র দ্বারা প্রভাবিত।

## তথ্যসূত্র

বিষয়শ্রেণী:পুরাণ
বিষয়শ্রেণী:উপপুরাণ
বিষয়শ্রেণী:হিন্দু ধর্মগ্রন্থ
বিষয়শ্রেণী:মুলতানের ইতিহাস
চিংকাংশান বিশ্ববিদ্যালয়

**চিংকাংশান বিশ্ববিদ্যালয়** (চৈনিক: 井冈山大学, ফিনিন্‌: jǐnggāngshān dàxué *চিংকাংষান্‌ তাশ্যুয়ে*) চীনের চিয়াংশি প্রদেশের চিয়ান শহরে অবস্থিত। চিয়ান শহর চিংকাংশান পাহাড়ের পাদদেশে অবস্থিত।
এই বিশ্ববিদ্যালয়টির ছাত্র সংখ্যা ৩০,০০০।

## ইতিহাস
চিংকাংশান বিশ্ববিদ্যালয় স্থাপিত হয়েছিল ১৯৫৮ সালে এবং ১৯৬৩ সালে সেই সময় চীন দেশের খারাপ অর্থনৈতিক অবস্থার কারণে বন্ধ হয়েছিল। ১৯৭৮ সালের আগস্ট মাসে, চিয়াংশি নরমাল ইউনিভার্সিটির চিংকাংশান শাখা এবং চিয়াংশি মেডিকেল ইউনিভার্সিটির চিংকাংশান শাখা একত্রে স্থাপিত করা হয়। চিংকাংশান বিশ্ববিদ্যালয় শুরু করার জন্য। ১৯৮২ সালের এপ্রিল মাসে এবং ১৯৯৩ সালের মার্চ মাসে বিশ্ববিদ্যালয়টির নাম পরিবর্তন করে যথাক্রমে রাখা হয় "চিংকাংশান শিক্ষক কলেজ" এবং "চিংকাংশান চিকিৎসা কলেজ"। ২০০০ সালের মার্চ মাসে চায়না শিক্ষা মন্ত্রণালয় বিশ্ববিদ্যালয়টিকে অনুমোদন দেয় এবং চিংকাংশান শিক্ষক কলেজকে চিয়ান এডুকেশনাল ইনস্টিটিউট এর সাথে একত্রিত করে তারপর এর নাম পরিবর্তন করে বিশ্ববিদ্যালয়টির নাম রাখা হয় চিংকাংশান বিশ্ববিদ্যালয়।

## বহিঃসংযোগ

* চিংকাংশান বিশ্ববিদ্যালয়  
* চিংকাংশান বিশ্ববিদ্যালয়  

বিষয়শ্রেণী:চীনের বিশ্ববিদ্যালয়
রেচল কারসন

**রেচল লুইজ কারসন** () (২৭শে মে, ১৯০৭ - ১৪ই এপ্রিল, ১৯৬৪) ছিলেন একজন মার্কিন সামুদ্রিক জীববিজ্ঞানী এবং নিসর্গ লেখক, যার লেখার মাধ্যমে পৃথিবীর পরিবেশ আন্দোলন বেগবান হয়েছে।

কারসন ইউ এস ব্যুরো অব ফিশারিজে জীববিজ্ঞানী হিসেবে কর্মজীবন শুরু করেন। ১৯৫০ থেকে তিনি পুরোপুরি ভাবে প্রকৃতি সংক্রান্ত লেখালেখিতে মনোনিবেশ করেন।

১৯৫০ এর দশকের শেষ রাসায়নিক কীটনাশকসমূহের পরিবেশ-ধ্বংসকারী প্রভাব সম্পর্কে মনোযোগী হন যার ফলাফল ছিল তার বিখ্যাত বই *[[সাইলেন্ট স্প্রিং]]* (নীরব বসন্ত)-এর প্রকাশ, যা আমেরিকায় পরিবেশ রক্ষা বিষয়ে গণসচেতনতা সৃষ্টি করে।

*[[সাইলেন্ট স্প্রিং]]* আমেরিকার জাতীয় কীটনাশক নীতির পরিবর্তনে গুরুত্বপূর্ণ প্রভাব ফেলে - এ বইটি প্রকাশিত হবার পর আমেরিকার সর্বত্র ডি.ডি.টি ও অন্যান্য কীটনাশকের ব্যবহার নিষিদ্ধ হয়। এই বইটি তৃণমূল পর্যায়ে পরিবেশ আন্দোলন উদ্দীপ্ত করে এবং পরিবেশ সংরক্ষণ এজেন্সির সূত্রপাত ঘটায়। কারসন মার্কিন যুক্তরাষ্ট্রের প্রেসিডেন্ট জিমি কার্টার কর্তৃক মরণোত্তর প্রেসিডেনশিয়াল মেডেল অব অনারে ভূষিত হন।
## বহিঃসংযোগ

* Rachel Carson papers - Yale University Library finding aid for Carson's papers
* ''New York Times'' obituary
* RachelCarson.org—website by Carson biographer Linda Lear
* Time magazine's "100 most important people" article on Carson 
* Revisiting Rachel Carson—Bill Moyer's Journal, PBS.org, 9-21-2007
* "A Sense of Wonder" - two-act play about Carson, written and performed by Kaiulani Lee, based on posthumous work of the same name
* YouTube Clip of Bill Moyers television on Lee's one woman show
* Rachel Was Wrong  - an anti-Carson website by the Competitive Enterprise Institute
* ''Silent Spring'' at 40: Rachel Carson's classic is not aging well *Reason Online*, June 2002
* The Rachel Carson Greenway Trail in Montgomery County, Maryland

**Carson-related organizations**
* The Rachel Carson Council
* The Rachel Carson Homestead
* Silent Spring Institute
* Rachel Carson Trails Conservancy
* Rachel Carson Institute

বিষয়শ্রেণী:১৯০৭-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:মার্কিন জীববিজ্ঞানী
বিষয়শ্রেণী:পরিবেশবাদী লেখক
বিষয়শ্রেণী:মার্কিন প্রকৃতিবাদী
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের শিক্ষক
বিষয়শ্রেণী:স্তনের ক্যান্সারে মৃত্যু
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২০শ শতাব্দীর মার্কিন লেখিকা
বিষয়শ্রেণী:মার্কিন অ-কল্পকাহিনী লেখিকা
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:নারী সংরক্ষণবাদী
অভিনয়

সংযোগ=https://en.wikipedia.org/wiki/File:Bernhardt_Hamlet2.jpg|ডান|থাম্ব|হ্যামলেট চরিত্রে ফরাসি মঞ্চ এবং প্রথম দিকের চলচ্চিত্র অভিনেত্রী সারাহ বার্নহার্ড
**<span lang="as" dir="ltr">অভিনয়</span>** সংলাপ সহ বা সংলাপবিহীন অন্য একটি চরিত্রের আবেগ প্রকাশ। সাজগোজ করে কৃত্রিম অঙ্গভঙ্গির মাধ্যমে অন্য একটি চরিত্রের অণুরকরণ করাকেই বলা হয় অভিনয়। পাশ্চাত্যের বেশিরভাগ প্রাথমিক উৎস যা অভিনয়ের শিল্প পরীক্ষা করে (গ্রীক: ὑπόκρισις, hypokrisis) এটিকে অলঙ্কারশাস্ত্রের অংশ হিসেবে আলোচনা করে। 

**ইতিহাস**

প্রথম পরিচিত অভিনেতাদের মধ্যে একজন ছিলেন প্রাচীন গ্রীক যা থিসপিস অফ ইকারিয়া নামে পরিচিত।  ঘটনার দুই শতাব্দী পরে এরিস্টটল তাঁর কবিতাগুলিতে (খ্রিস্টপূর্ব ৩৩৫ খ্রিস্টাব্দ) পরামর্শ দিয়েছেন যে থিসপিস দ্বিথেরাম্বিক কোরাস থেকে বেরিয়ে এসে পৃথক চরিত্র হিসাবে সম্বোধন করেছিলেন।  থিসপিসের আগে, কোরাস বর্ণনা করেছিলেন (উদাহরণস্বরূপ, "ডায়োনিসাস এটি করেছিলেন, ডায়োনিসাস বলেছেন যে")।  থিপিস যখন কোরাস থেকে সরে দাঁড়ালেন, তখন তিনি এমন চরিত্রের কথা বলেছিলেন (উদাহরণস্বরূপ, "আমি ডায়ানিসাস, আমি এটি করেছি"))  গল্প বলার এই বিভিন্ন পদ্ধতির মধ্যে পার্থক্য করার জন্য act আইনায়ন এবং বিবরণ — অ্যারিস্টটল "মিমেসিস" (আইন প্রয়োগের মাধ্যমে) এবং "ডাইজেসিস" (বর্ণনার মাধ্যমে) শব্দটি ব্যবহার করেন।  থিসপিসের নাম থেকে "থিস্পিয়ান" শব্দটি এসেছে।

## অভিনয়ের প্রকারভেদ
অলঙ্কার শাস্ত্র মতে, অভিনয় চার প্রকারে সম্পন্ন হয়।

০১) আঙ্গিক অভিনয় : শরীরের অঙ্গভঙ্গি ব্যবহার করে যে অভিনয় করা হয়, সেটাই আঙ্গিক অভিনয়। শরীর ব্যবহার না করলে অভিনয় পরিপূর্ণ হয় না বলেই অভিনয়ে শারীরিক বিভিন্ন অঙ্গভঙ্গি ব্যবহার করতে হয়।

০২) বাচিক অভিনয় : অভিনয়কে পরিপূর্ণতা দানের জন্য কণ্ঠস্বরও ব্যবহার করতে হয়। কণ্ঠস্বর ব্যবহার করে যে অভিনয় করা হয় সেটাই বাচিক অভিনয়। বাচিক অভিনয় ছাড়া অভিনয় পরিপূর্ণ হয় না।

০৩) সাত্ত্বিক অভিনয় : সত্তা বা মনকে অভিনয়ে অর্ন্তভুক্ত না করা পর্যন্ত অভিনয় পরিপূর্ণ হয় না। মনের ভাবনাকে নিয়ন্ত্রণ ও অন্তর্ভুক্ত করে যে অভিনয় করা হয়, সেটাই সাত্ত্বিক অভিনয়। মূলত আবেগ ব্যবহার না করে অভিনয় করলে সেটা পরিপূর্ণতা লাভ করে না। আর আবেগ ব্যবহার করতে হলেই অভিনেতাকে মন নিয়ন্ত্রণ করতে হয়। এই মন নিয়ন্ত্রণ করে যেই অভিনয়, সেটাই সাত্ত্বিক অভিনয়।

০৪) আহার্য অভিনয় : অভিনয়কে পূর্ণমাত্রায় বোধগম্য ও চিত্তাকর্ষক করার জন্য পোশাক, অঙ্গরচনা, আলো ও মঞ্চ ব্যবহার করতে হয়। অভিনয়ের জন্য ব্যবহৃত এই সব উপাদান ছাড়া অভিনয় পরিপূর্ণতা পায় না। অভিনেতার শরীরের বাইরে অবস্থিত এই সব উপাদান ব্যবহার করে যে অভিনয় করা হয়, সেটাই আহার্য অভিনয়।

## তথ্যসূত্র

## গ্রন্থপঞ্জি

* Boleslawski, Richard. 2001. *acting die ersten sechs Schritte* German translation from Uta Pongratz. Verlag (eigene werte) Wanna .
* Brustein, Robert. 2005. *Letters to a Young Actor* New York: Basic Books. .
* Uta Hagen .
* Hodge, Alison, ed. 2000. *Twentieth Century Actor Training*. London and New York: Routledge. .
* Marston, Merlin, ed. 1987. 'Sanford Meisner on Acting' New York: Random House. .
* Stanislavski, Constantin. 1936. *[[An Actor Prepares]]*. London: Methuen, 1988. .
* Zarrilli, Phillip B., ed. 2002. ''Acting (Re)Considered: A Theoreticalce Ser. 2nd edition. London and New York: Routledge. .



বিষয়শ্রেণী:শিল্পকলা
একদিনের আন্তর্জাতিক

[থাম্ব|300px| মেলবোর্ন ক্রিকেট মাঠে অনুষ্ঠিত [ভারত বনাম অস্ট্রেলিয়া খেলা]]
**একদিনের আন্তর্জাতিক** বা **একদিবসীয় ক্রিকেট** ক্রিকেট খেলার একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ৫০ ওভার করে খেলে থাকে। একদিনের আন্তর্জাতিক খেলা দিয়েই ক্রিকেট বিশ্বকাপ খেলা হয়। একদিনের আন্তর্জাতিক খেলাকে **সীমিত ওভারের আন্তর্জাতিক** ক্রিকেটও বলা হয় কারণ এটি মূলত জাতীয় দলগুলোর মধ্যে নির্ধারিত ওভারের খেলা।

## একদিনের আন্তর্জাতিক ক্রিকেটে সেঞ্চুরি

একদিনের আন্তর্জাতিক ক্রিকেট বা ওডিআইয়ে প্রথম সেঞ্চুরিটি করেন ইংল্যান্ডের ডেনিস অ্যামিস। ২৪ আগস্ট, ১৯৭২ তারিখে ওল্ডট্রাফোর্ডে অনুষ্ঠিত ইংল্যান্ড বনাম অস্ট্রেলিয়ার মধ্যকার খেলায় তিনি ১০৩ রান করে এ কীর্তিগাঁথা রচনা করেন। কিন্তু এ খেলাটি রেকর্ডে দ্বিতীয় ওডিআই হিসেবে চিহ্নিত হয়ে আছে। সবচেয়ে বেশি ওডিআই সেঞ্চুরি করেন ভারতের ব্যাটিং শচীন তেন্ডুলকর। ৪৯টি সেঞ্চুরি করে তিনি শীর্ষস্থানে রয়েছেন। পরে ২০২৩ সালে ভারতে অনুষ্ঠিত বিশ্বকাপের সেমি ফাইনালে নিউ জিল্যান্ডের বিপক্ষে ৫০তম সেঞ্চুরি করে এই রেকর্ডের মালিক ভারতের বিরাট কোহলি।

## সর্বোচ্চ রান এবং উইকেট
রানের দিক দিয়েও শীর্ষস্থানে আছেন শচীন তেন্ডুলকর (২১৩৬৭), ২য় স্থানে আছেন অস্ট্রেলিয়ার রিকি পন্টিং (১৭০৪৬)। শ্রীলঙ্কার মুত্তিয়া মুরালিধরন ৫৩৪ উইকেট নিয়ে বোলারদের মধ্যে শীর্ষে আছেন, ৫০২ উইকেট নিয়ে ২য় স্থানে আছেন পাকিস্তানের ওয়াসিম আকরাম।

## ওডিআই র‌্যাঙ্কিং

## বর্তমান শীর্ষস্থানীয় ক্রিকেটার

## তথ্যসূত্র

## আরও দেখুন
* আইসিসি প্লেয়ার র‌্যাঙ্কিং
* বাংলাদেশ জাতীয় ক্রিকেট দল
* ২০১৬-১৭ ইংল্যান্ড ক্রিকেট দলের বাংলাদেশ সফর

## বহিঃসংযোগ
* আইসিসি’র ওয়েবসাইটে আন্তর্জাতিক ক্রিকেটের নিয়মাবলী
* ICC Chief Executives' Committee approves introduction of ODI innovations by Jon Long ,*আইসিসি’র ওয়েবসাইট*, ২৫ জুন ২০০৫
* "The expanding one-day world"by Martin Williamson, *ক্রিকইনফো*।
* Online Bangla Sports News Paper 

বিষয়শ্রেণী:ক্রীড়া
বিষয়শ্রেণী:ক্রিকেট
বিষয়শ্রেণী:একদিনের আন্তর্জাতিক ক্রিকেট
বিষয়শ্রেণী:অস্ট্রেলিয়ায় উৎপত্তিগত ক্রীড়া
চিয়াংশি

**চিয়াংশি** (; Postal map spelling: Kiangsi, Gan: Kongsi) চীনের দক্ষিণপূর্বাঞ্চলে অবস্থিত একটি প্রদেশ, ইয়াংসি নদীর উত্তর তীর থেকে প্রসারিত হয়ে দক্ষিণ এবং পুব দিকে পাহাড়ী এলাকার মধ্যে প্রবেশ করেছে। এটির উত্তরে সীমান্তে আনহুই, উত্তরপূর্বে চচিয়াং, পূর্বে ফুচিয়েন, দক্ষিণে কুয়াংতুং, পশ্চিমে হুনান এবং উত্তরপশ্চিমে হুপেই অবস্থিত।

## শিক্ষা ব্যবস্থা
### বিশ্ববিদ্যালয়
* চিংকাংশান বিশ্ববিদ্যালয়

## প্রশাসনিক বিভাগসমূহ

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ
বিষয়শ্রেণী:পূর্ব চীন
সীমিত ওভারের ক্রিকেট

thumb|300px|মেলবোর্ন ক্রিকেট মাঠে অনুষ্ঠিত ভারত বনাম অস্ট্রেলিয়া খেলাright|thumb|300px|বেলেরিভ ওভাল মাঠে অনুষ্ঠিত একটি খেলা
**সীমিত ওভারের ক্রিকেট** বা **এক দিবসীয় ক্রিকেট** ক্রিকেট খেলার একটি রূপ যাতে সাধারণত এক দিনের মধ্যেই খেলা সমাপ্ত করা হয়, কিন্তু টেস্ট ক্রিকেট বা প্রথম শ্রেণীর ক্রিকেট সমাপ্ত করতে পাঁচ দিনও লাগতে পারে। নাম থেকেই বোঝা যায় এই ধরনের ক্রিকেটে প্রত্যেক দল নির্ধারিত সংখ্যক ওভার বল করতে পারে, সাধারণত ২০ থেকে ৫০ ওভার, যদিও এর থেকে কম বা বেশি ওভারের খেলারও উদাহরণ আছে। একদিনের আন্তর্জাতিক ক্রিকেট হচ্ছে দুটি দেশের জাতীয় দলের মধ্যে সীমিত ওভারের ক্রিকেট, সাধারণত ৫০ ওভারের খেলা।

## তথ্যসূত্র

* আই সি সি এর ওয়েব সাইটে আন্তর্জাতিক ক্রিকেটের নিয়মাবলী
* ICC Chief Executives' Committee approves introduction of ODI innovations by Jon Long ,*আই সি সি এর ওয়েব সাইট*, ২৫ জুন ২০০৫
* "The expanding one-day world"by Martin Williamson, *ক্রিক ইনফো*।

বিষয়শ্রেণী:ক্রীড়া
বিষয়শ্রেণী:ক্রিকেট
বিষয়শ্রেণী:সীমিত ওভারের ক্রিকেট
হেনরি ফোর্ড

**হেনরি ফোর্ড** (৩০ জুলাই, ১৮৬৩ - ৭ এপ্রিল, ১৯৪৭) ফোর্ড মোটর কোম্পানির আমেরিকান প্রতিষ্ঠাতা এবং বহু উৎপাদন পদ্ধতিতে ব্যবহৃত বিন্যাসকরণ সজ্জার (Assembly Line) জনক। তার উদ্ভাবিত মডেল টি মোটরগাড়ি আমেরিকার শিল্প ও যোগাযোগ ক্ষেত্রে আমূল পরিবর্তন আনে। তিনি ছিলেন একজন বহুমুখী উদ্ভাবক এবং ১৬১ টি ইউ.এস পেটেন্টের অধিকারী। হেনরি ফোর্ডকে সস্তা পণ্যের বহু উৎপাদনশীলতার জনক বলা হয়ে থাকে কারণ তিনি তার কোম্পানিতে ব্যায়বহুল শ্রমশক্তি এবং যন্ত্র সমন্বয়ে অধিক উৎপাদন করতে সক্ষম হয়েছিলেন। হেনরি ফোর্ড হচ্ছেন পৃথিবীর প্রথম বিলিয়নিয়ার যিনি শিল্প বিপ্লবের পথিকৃৎ হিসেবে পরিচিত। এছাড়াও তিনি ফ্র‍্যাঞ্চাইজি এবং ডিলারশিপ ব্যাবস্থার প্রবর্তন করেন। ফোর্ড মোটর কোম্পানির মালিক হিসেবে তিনি পৃথিবীর অন্যতম ধনী ও সম্মানিত ব্যক্তিত্বে পরিণত হন। হেনরি ফোর্ড তার অর্জিত সমস্ত সম্পত্তি দিয়ে ফোর্ড ফাউন্ডেশন গঠন করেন এবং সেখানে চিরতরে তার পরিবারের কর্তৃত্ব স্থাপন করেন।

ব্যবসা ছাড়াও প্রথম বিশ্বযুদ্ধের সময় শান্তির পক্ষে অবস্থান নেওয়ার কারণেও হেনরি ফোর্ড অনেক বিখ্যাত। তার রচিত *দ্যা ইন্টারন্যাশনাল জ্যু* বইটিতে তিনি সেমিটিকদের বিরোধিতা করেন।

## তথ্যসূত্র

* বহিঃসংযোগ

* Automobile History Online – Henry Ford history and photos
* Full text of *[http://www.gutenberg.net/etext/7213 My Life and Work] * from Project Gutenberg
* Commentary on Ford's ''My Life and Work''
* Notable quotations and speech excerpts
* Timeline
* Quotes
* Nevins and Hill tell the story of Peace Ship in ''American Heritage''
* College student reports on the 1915 Peace Ship expedition
* The Henry Ford Heritage Association
* American Corporations and Hitler
* The Washington Post reports on Ford and General Motors response to alleged collaboration with Nazi Germany
* Power, Ignorance, and Anti-Semitism: Henry Ford and His War on Jews by Jonathan R. Logsdon, Hanover Historical Review 1999
* Review of "Henry Ford and The Jews" by Neil Baldwin
* Review of "The People's Tycoon" by Steven Watts. Henry Ford may have regretted his innovation (SF Chronicle)

বিষয়শ্রেণী:১৮৬৩-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:মার্কিন ব্যবসায়ী
বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন রাজনীতিবিদ
বিষয়শ্রেণী:মার্কিন যুদ্ধ-বিরোধী কর্মী
বিষয়শ্রেণী:মার্কিন উদ্ভাবক
বিষয়শ্রেণী:মার্কিন শান্তিবাদী
বিষয়শ্রেণী:মার্কিন নাৎসি
পাণ্ডুলিপি

থাম্ব|অসমাপ্ত আত্মজীবনীর পাণ্ডুলিপি
নাটকের লিখিত রূপকে **পাণ্ডুলিপি** বলে । একটি নাটকের পাণ্ডুলিপিতে সাধারণত অঙ্ক ও দৃশ্য বিভাজন থাকে। কাহিনীকে ভিত্তি ধরে বিভাজনকে বলা হয় অঙ্ক। আর নাটকীয় ঘটনা ঘটার স্থানকে ধরে যে বিভাজন করা হয় তাকে বলা হয় দৃশ্য। অধুনা নাটকের পাণ্ডুলিপিতে অনেক নাট্যকার অঙ্ক বিভাজন করেন না, কেবল দৃশ্য বিভাজন করেন।

একটি নাটকের পাণ্ডুলিপিতে প্রধানত যা যা থাকে:
#নাটকীয় ঘটনা ঘটার স্থান
#নাটকীয় ঘটনা ঘটার সময়
#নাটকীয় ঘটনা ঘটানোর পাত্র পাত্রী
#নাটকীয় ঘটনার বর্ণনা
#পাত্র পাত্রীর বলা মুখের কথা বা সংলাপ
এছাড়াও নাটকের কিছু টেকনিক্যাল দিক যেমন আলো, সেট, মিউজিক, কস্টিউম ও মেক আপ সম্পর্কে নির্দেশনা থাকতে পারে পাণ্ডুলিপিতে।

## তথ্যসূত্র

বিষয়শ্রেণী:নাটক
বিষয়শ্রেণী:পাণ্ডুলিপি
বিষয়শ্রেণী:বইয়ের পরিভাষা
বিষয়শ্রেণী:পাঠ্য সমালোচনা
পাঠক-শ্রোতা-দর্শক

right|thumb|তেল আভিভের একটি নাট্যশালার দর্শকবৃন্দ
**পাঠক-শ্রোতা-দর্শক** হল ঐ সকল ব্যক্তি বা দল যারা কোন অনুষ্ঠানে অংশগ্রহণ করে কিংবা শিল্পকলা, সাহিত্য (এই মাধ্যমে তাদের "পাঠক" বলা হয়), মঞ্চনাটক, সঙ্গীত (এই মাধ্যমে তাদের "শ্রোতা" বলা হয়), ভিডিও গেম, বা শিক্ষামূলক বক্তৃতা সামনে বসে বা অন্যান্য মাধ্যমে দেখেন। বিভিন্ন ধরনের শিল্পকর্মে দর্শকেরা নানা ভাবে অংশগ্রহণ করে থাকে। কোনো কোনো শিল্পে দর্শকদের সক্রিয় অংশগ্রহণ থাকে। আবার অধিকাংশ অনুষ্ঠানেই দর্শকেরা হাত তালি দেয়ার মাধ্যমে উৎসাহ প্রদর্শন করে থাকে।

## ধরন
### নির্দিষ্ট (বাস্তব)
অলঙ্কারশাস্ত্রে, কিছু পাঠক-শ্রোতা-দর্শক পারিপার্শ্বিক ঘটনা ও অবস্থা এবং কিছু বৈশিষ্টের উপর নির্ভর করে গড়ে ওঠে। এইসকল পাঠক-শ্রোতা-দর্শক বক্তার চিন্তাধারার সাথে জড়িত থাকে।

### তাত্ত্বিক (কাল্পনিক)
বক্তা অলঙ্কারপূর্ণ বার্তা বা বক্তৃতা রচনা, অনুশীলন ও সমালোচনার সাহায্যার্থে তাত্ত্বিক পাঠক-শ্রোতা-দর্শকদের কল্পনা করে নেয়।

## তথ্যসূত্র

বিষয়শ্রেণী:নাট্যকলা
বিষয়শ্রেণী:যোগাযোগ মাধ্যম বিদ্যা
বিষয়শ্রেণী:পর্যবেক্ষণ
নির্দেশক

thumb|left|ভালেন্তিন সেরভের অঙ্কিত নাট্য পরিচালক কন্সটান্টিন স্টানিস্লাভস্কির ছবি
যিনি নাটক নির্দেশনা দেন তিনি নির্দেশক। একজন নির্দেশক অভিনয় থেকে শুরু করে নাটক দর্শকের সামনে উপস্থাপন করার জন্য যা যা করা দরকার, সবই করে থাকেন। তিনি অভিনেতাদের অভিনয় পরিচালনা করেন। তিনি নাটকের অন্যান্য নেপথ্য কর্মীদের সঙ্গেও কাজ করেন। 
নাটকের আলো, পোশাক, অঙ্গ রচনা, পরিচ্ছদ তৈরির ক্ষেত্রে নেপথ্য কর্মীদের নির্দেশনাও দেন একজন নির্দেশক। সবার কাজগুলো সমন্বয় করেন তিনি। মূলত নির্দেশকের সিদ্ধান্তই চূড়ান্ত হয়।

বিষয়শ্রেণী:নাটক

নির্দেশকের আবির্ভাব :

আজ থেকে একশো-দেড়শো বছর আগে থিয়েটারে পরিচালক ব্যক্তিটি ছিলেন এক কল্পনার প্রতীক। পরিচালক বলতে থিয়েটারে এখন যাকে বুঝি, সে অর্থে তিনি তখন পরিচিত ছিলেন না। তখন পরিচালক বলতে বোঝাত এমন একজন লোক যিনি প্রযোজনার ক্ষেত্রে যে শৃঙ্খলা রক্ষার প্রয়োজন তা কার্যকরী করবেন, নাট্য প্রযোজনার সমস্ত কর্মকাণ্ডের তদারকী করবেন; তিনি ছিলেন একাধারে স্টেজ ম্যানেজার, কবি, প্রত্নতত্ত্ববিদ এবং পরিচ্ছদ-বিশেষজ্ঞ। অবশেষে ঊনবিংশ শতাব্দীর শেষে তিনি যখন ইয়োরোপের থিয়েটারে সত্যই হাজির হলেন, তখন, পরিচালক ব্যক্তিটি থিয়েটারে আসা মাত্র—শুধু এলেন না— এলেন তো বটেই, দেখলেন এবং জয় করলেন। এতাবৎ থিয়েটারে অভিনেতা ও নাট্যকারদের যে দৌরাত্ম্য ছিল তাদের সে অগ্রাধিকার— তিনি মুহূর্তের মধ্যে ছিনিয়ে নিলেন। জটিল আধুনিক থিয়েটারের কর্মকাণ্ডকে তিনি ব্যাখ্যা করলেন – যেমন করেছিলেন কবিরা এলিজাবেথীয় থিয়েটারের জীবন বা যেমন করেছিলেন অভিনেতারা তাঁদের চোখ ধাঁধানো অভিনয়ের মাধ্যমে সপ্তদশ শতাব্দীর ইয়োরোপীয় থিয়েটারে। পরিচালকের আগমনে থিয়েটারে নতুন থিয়েটারী দৃষ্টিভঙ্গির যুগ শুরু হল।

The play signifies drama, a form of literature. On stage it becomes a production. The play does not exist in the theatre as a written text; it has been absorbed in the process of production. Drama is "translated" or transformed into the person of the actor-"the body of the art of the theatre,"

খুব সহজ সরল ভাষায় বলতে গেলে বলা যায় পরিচালকের কাজ হচ্ছে মঞ্চের পরিভাষায় কোনো একখানি নাটককে অনুবাদ করা। অর্থাৎ প্রাণবন্ত অভিনেতা, শব্দ, বর্ণ, গতি প্রভৃতি দিয়ে লিখিত নাটককে স্পষ্ট, চিত্তাকর্ষক এবং উপভোগ্য করে তোলা।

যদিও প্রচলিত ধারণা আছে যে থিয়েটারে নাট্যকারের লেখা নাটককে যথাযথভাবে উপস্থাপিত করা হয়, কিন্তু সত্য এই যে কোনো থিয়েটারেই তা করা হয় না। পাঠকের দৃষ্টিতে যে চরিত্রটি স্পষ্টরেখায় অঙ্কিত, ভুল-পরিচালিত বা ভুল-অভিনীত হয়ে তা মিথ্যা হয়ে যেতে পারে। যে দৃশ্যটি পাঠকের কাছে হয়তো সবচেয়ে চিত্তাকর্ষক বলে মনে হয়েছে, সেই দৃশ্যটিই উপযুক্ত দৃশ্যসজ্জার অভাবে অথবা অভিনেতার অভিপ্রায় স্পষ্ট না হওয়ার ফলে নিষ্ফল হয়ে দাঁড়াতে পারে। আসল কথা, পরিচালকের কাজ শুধু নাটকের সম্পাদনা করা নয় বা নাটক সাবলীলভাবে অভিনীত হচ্ছে কি না (ভালো গতিবেগ নিয়ে এবং সুশ্রাব্য হয়ে) তাই দেখা নয়, পরিচালকের কাজ—প্রযোজ্য নাটকখানিকে সর্বতোভাবে ব্যাখ্যা করে দর্শকমনে পৌঁছে দেওয়া। পরিচালকের আসল কাজ—ভাষ্য রচনা। অভিনেতৃবর্গ, দৃশ্যসজ্জা, পোশাক-পরিচ্ছদ, সংগীত এবং আরো যে-সব উপাদান প্রযোজনার জন্য আবশ্যক সব কিছু সমন্বিতভাবেই নাটকের তাৎপর্যকে প্রকাশ করে। অভিনেতার অভিনয়নৈপুণ্য এবং অন্যান্য শিল্পীর দক্ষতা ভাষ্যরচনায় যে পরিমাণে সাহায্য করে ভাষ্যরচনা সেই পরিমাণেই মূল্যবান হয়।
বিষয়শ্রেণী:পরিচালক
নৃসিংহ পুরাণ

**নৃসিংহ পুরাণ** (Sanskrit:) বা **নারসিংহ পুরাণ** হল একটি উপপুরাণ। প্রথাগত বিশ্বাস অনুযায়ী, অন্যান্য পুরাণ ও উপপুরাণের মতো এই উপপুরাণটিও কৃষ্ণদ্বৈপায়ন বেদব্যাসের রচনা। *স্টাডিজ ইন দি উপপুরাণস্‌* গ্রন্থে রাজেন্দ্রচন্দ্র হাজরা এই সিদ্ধান্তে উপনীত হন যে, নরসিংহ পুরাণের আদি পাঠটি খ্রিস্টীয় ৫ম শতাব্দীর শেষ ভাগে রচিত হয়েছিল। যদিও বহু পরে কয়েকটি প্রক্ষিপ্তাংশ সেই পাঠের সঙ্গে যুক্ত হয়। খ্রিস্টীয় ১৪শ শতাব্দী নাগাদ এই উপপুরাণটি তেলুগু ভাষায় অনূদিত হয়। ১৮৮৪ সালে কলকাতার মহাভারত কার্যালয় থেকে গ্রন্থটির মূল পাঠের বঙ্গানুবাদ চন্দ্রনাথ বসু কর্তৃক প্রকাশিত হয়।

## বিষয়বস্তু
নৃসিংহ পুরাণের মুদ্রিত সংস্করণগুলি ৬৮টি অধ্যায়ে বিন্যস্ত। এই গ্রন্থের ৮ম অধ্যায়টি যমগীতা গ্রন্থের তিনটি পাঠান্তরের অন্যতম (অন্য দু’টি পাঠান্তর হল বিষ্ণুপুরাণের ৩য় স্কন্দের ১ম থেকে ৭ম অধ্যায় এবং অগ্নিপুরাণের ৩য় স্কন্দের ৩৮১তম অধ্যায়)। ২২শ ও ২৩শ অধ্যায়ে শুদ্ধোধনের পুত্র বুদ্ধ পর্যন্ত সূর্যবংশীয় এবং উদয়নের পৌত্র ক্ষেমক পর্যন্ত চন্দ্রবংশীয় রাজাদের সংক্ষিপ্ত বংশলতিকা দেওয়া হয়েছে। ৩৬শ থেকে ৫৪শ অধ্যায়ের মধ্যে বিষ্ণুর দশাবতারের উপাখ্যান বর্ণিত হয়েছে। ৫৭শ থেকে ৬১শ অধ্যায়গুলি "হারীতসংহিতা" বা "লঘুহারীতস্মৃতি" নামে পৃথক গ্রন্থাকারেও প্রচলিত।

## আরও দেখুন
*মার্কণ্ডেয়
*নৃসিংহ
*পুরাণ

## তথ্যসূত্র

## বহিঃসংযোগ
* {Read narsihma puran in Hindi on yr mobile or pc}
*নৃসিংহ পুরাণ (দেবনাগরী হরফে)

বিষয়শ্রেণী:পুরাণ
বিষয়শ্রেণী:বৈষ্ণব ধর্মগ্রন্থ
বিষয়শ্রেণী:হিন্দু ধর্মগ্রন্থ